Trý nýggj fólk eru komin í Ungdómsnevndina hjá B36 Ein tann mest týðandi nevndin í B36 er Ungdómsnevndin. Har er uppgávan at tryggja karmarnar hjá ungu spælarum okkara–eitt nú við munagóðari venjing, kørmum kring venjingina og eisini sosialum átøkum av ymsum slag. Í heyst eru stórar broytingar í nevndini, har summi fólk hava takkað fyri seg eftir gott arbeiði í fleiri ár. Í nýggju nevndini eru Ronnie Thomassen, sum er formaður, og fyribils eru trý fólk afturat honum. Tey eru Vivian S. Larsen, sum eisini var í nevndini í fjør, Jana Jensen og Andrea Bergitta Isaksen. Eisini eru Heini Poulsen Hellisdal, samskipari, og Jákup Mørk, formaður, knýttir at arbeiðinum hjá Ungdómsnevndini. Nevndin fór alt fyri eitt til verka, og næstu tíðina fáa vit at vita, hvørjir venjarar eru settir til ymsu árgangirnar. Enn er tó tørvur á fleiri kreftum, og ætlandi telur nevndin upp til sjey limir. So tað er bara at halda seg framat, um tú hevur hug at geva eitt íkast til rúgvusmikla felagsarbeiði okkara.